Տիգրան Քեոսայան

մինի|Տիգրան Քեոսայանի ձայնը
**Տիգրան Էդմոնդի Քեոսայան** (, ), ռուսահայ կինոռեժիսոր, դերասան, հաղորդավար։ Կինոռեժիսոր Էդմոնդ Քեոսայանի և դերասանուհի Լաուրա Գևորգյանի որդին, դերասան, սցենարիստ, պրոդյուսեր Դավիթ Քեոսայանի եղբայրը։ 2009 թվականից՝ «Պերեց» հեռուստաընկերության (մինչև 2011 թվականի հոկտեմբերը՝ «ԴՏՎ»)  պրոդյուսերը։

Անցանկալի անձ (persona non grata) Հայաստանում, Ուկրաինայում, Ղազախստանում և Եվրոպական միությունում։

## Կենսագրություն
1984 թվականին ընդունվել է Մոսկվայի Գերասիմովի անվան կինեմատոգրաֆիայի պետական համալսարանի ռեժիսորական ֆակուլտետ։ 1983 թվականից աշխատել է «Մոսֆիլմ» կինոստուդիայում։ Այդ թվականին նա նկարահանել է իր առաջին՝ «Արևոտ ծովափ» դրաման։

Համալսարանն ավարտելուց հետո աշխատել է որպես ռեժիսոր, նկարահանել տեսահոլովակներ ռուսական էստրադայի տարբեր երգիչների՝ Իրինա Ալեգրովայի, Միխայիլ Շուֆուտինսկու, Իգոր Սարուխանովի և այլոց համար։

1992 թվականին նկարահանել է առաջին լիամետրաժ խաղարկային ֆիլմը՝ «Կատկան և Շիզը»։ 1993 թվականին դարձել է «Gold Vision» ստուդիայի հիմնադիրներից մեկը և գեղարվեստական ղեկավարը։

2000 թվականին բեմադրել է առաջին ներկայացումը թատրոնում՝ Սլուցկու «Նորը»։ 2002 թվականին խաղացել է «Գլխավոր դերեր» սերիալում։

Խաղացել է բազմաթիվ գեղարվեստական ֆիլմերում, արժանացել մրցանակների ու պատվոգրերի։ Եղել է ռուսական բազմաթիվ մեծամասշտաբ հեռուստանախագծերի ժյուրիի անդամ։

2007 թվականից վարել է ռուսական «Ren TV» հեռուստաընկերության «Երեկոն Տիգրան Քեոսայանի հետ», 2011 թվականից՝ «Բավական է լռել», 2009 թվականից՝ «Ռոսիա» հեռուստաընկերության «Ես և դու» հաղորդումները։ 2009 թվականից «Պերեց» (նախկինում՝ «ԴՏՎ») հեռուստաընկերության գործադիր պրոդյուսերն էր, որտեղ նաև վարում էր «Թեժ երեկո Տիգրան Քեոսայանի հետ» հաղորդաշարը։

2020 թվականի հուլիսին միացել է Մարգարիտա Սիմոնյանի՝ Հայաստանի իշխանություններին ուղղված նամակին։

2022 թվականի փետրվարի 28-ին, կապված Ուկրաինա Ռուսաստանի ներխուժման հետ, կնոջ և բազմաթիվ այլ անձանց հետ հայտնվել է Եվրամիության պատժամիջոցների տակ՝ ռուսաստանյան լրավամիջոցներում հակաուկրաինական քարոզչությամբ զբաղվելու համար։ Քեոսայանին արգելվեց մուտք գործել ԵՄ տարածք և սառեցվեցին նրա բոլոր ակտիվները։

2022 թվականի հոկտեմբերի 10-ին իր կնոջ՝ Մարգարիտա Սիմոնյանի հետ միաժամանակ Հայաստանի իշխանությունների կողմից հռչակվել էր անցանկալի անձ (persona non grata) և արգելվել էր նրանց մուտքը Հայաստան։

## Առողջական վիճակ և մահ
Տիգրան Քեոսայանը սրտամկանի երկու ինֆարկտ է տարել՝ 2008 և 2010 թվականներին։

2024 թվականի դեկտեմբերի վերջին նա հոսպիտալացվել է և ունեցել է կլինիկական մահ և հայտնվել է կոմայի մեջ, ուղեղի և այլ օրգանների կենսունակությունը պահվել է մասնագիտացված սարքավորումների միջոցով: Սրտաբանության մի քանի մասնագետներ մտահոգություն են հայտնել, որ կոմայի մեջ գտնվելու երկար ժամանակահատվածը, հավանաբար, հանգեցնելու է մարմնի գործունեության մեջ անդառնալի պաթոլոգիական փոփոխությունների։ 2025 թվականի հունվարի 30-ին դադարել է արձագանքել արտաքին խթաններին։

2025 թվականի հունիսի սկզբի դրությամբ Քեոսայանը շփվում էր աչքերի շարժումներով և կարողանում էր շարժել ձեռքը, սակայն բժիշկները դեռևս որևէ կանխատեսում չէին անում։

Մահացել է 2025 թվականի սեպտեմբերի 25-ի լույս 26-ի գիշերը Մոսկվայի հիվանդանոցներից մեկի վերակենդանացման բաժանմունքում՝ ինը ամիս կոմայի մեջ գտնվելուց հետո։

## Ֆիլմագրություն
* «Կատկան և Շիզը» (1992)
* «Գործեր ծիծաղելի, գործեր ընտանեկան» (1996)
* «Խեղճ Սաշան» (1997)
* «Նախագահը և նրա թոռնուհին» (1999)
* «Մահվան դիրեկտորիան» (1999)
* «Արծաթափայլ հովտաշուշան» (ֆիլմ, 2000)
* «Տղամարդու գործ» (հեռուստասերիալ, 2001)
* «Տղամարդու գործ-2» (հեռուստասերիալ, 2002)
* «Արծաթափայլ հովտաշուշան-2» (հեռուստասերիալ, 2005)
* «Նապաստակն անդունդի վրա» (2006)
* «Միրաժ» (2008)
* «Յալթա-45» (հեռուստասերիալ, 2012)
* «Երեք ընկեր» (հեռուստասերիալ, 2012)
* «Ծով, լեռներ, կերամզիտ» (հեռուստասերիալ, 2013)

## Այլ աշխատանքներ
* «Նորը» (ներկայացում, 2000)
* «12 աթոռ» (մյուզիքլ, 2003)

## Դերասանական աշխատանք կինոյում
* «Ստալինգրադ» (1989)
* «Ջոկեր» (1991)
* «Արծաթափայլ հովտաշուշան» (2000)
* «Գլխավոր դերեր» (հեռուստասերիալ, 2002)
* «Արծաթափայլ հովտաշուշան-2» (հեռուստասերիալ, «Դուստրը» սերայում, 2005)` *Կիմ*
* «Սիրուհի» (հեռուստաֆիլմ, 2005)` *Սերգեյ*
* «Տապ» (2006)` *ծաղկավաճառ*
* «Երջանիկ ենք միասին» (հեռուստասերիալ, 2010)` *«Սիրային սեր» սերիալի ռեժիսոր*

## Ընտանիք
* Հայրը՝ Էդմոնդ Քեոսայան (1936-1994), կինոռեժիսոր, սցենարիստ
* Մայրը՝ Լաուրա Գևորգյան (ծնվ.` 1939), դերասանուհի
* Եղբայրը Դավիթ Քեոսայան (1961-2022), դերասան, սցենարիստ, պրոդյուսեր
* Կինը՝ Ալյոնա Խմելնիցկայա (1993-2014), դերասանուհի
** Դուստրը՝ Ալեքսանդրա (ծնվ.` 1994)
** Դուստրը` Քսենիա (ծնվ.՝ 2010)
*2012 թվականից փաստացի կինը հեռուստահաղորդավարուհի Մարգարիտա Սիմոնյանն է։ Զույգն ունի երեք երեխա.
** Դուստրը՝ Մարիանա (ծնվ.՝ 2013)
** Որդին՝ Բագրատ (ծնվ.՝ 2014)
** Դուստրը՝ Մարո (ծնվ.՝ 2019)

## Ծանոթագրություններ

## Արտաքին հղումներ
* Տիգրան Քեոսայանի կենսագրությունը zarkfoundation.com կայքում
* Տիգրան Քեոսայան. «Նկարահանելու այն, ինչ առավել հետաքրքիր է ինձ համար, հնարավորություն է տալիս հեռուստատեսությունը»

Կատեգորիա:20-րդ դարի դերասաններ
Կատեգորիա:Հայ դերասաններ
Կատեգորիա:Հայ թատերական ռեժիսորներ
Կատեգորիա:Հայ կինոռեժիսորներ
Կատեգորիա:Հայ հաղորդավարներ
Կատեգորիա:Հայ սցենարիստներ
Կատեգորիա:Ռուս դերասաններ
Կատեգորիա:Ռուս հաղորդավարներ
Կատեգորիա:Ռուս հրապարակախոսներ
Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Կատեգորիա:ՎԳԻԿ-ի շրջանավարտներ